alexandrainst/scandi-wiki huggingface dataset:
Falsett

Falsett (av italiensk falso, ’falsk’) er ein tale- og songteknikk der ein nyttar det øvste registret i røysta. Mannlega songarar som syng i falsett vert i klassisk musikktradisjon kalla kontratenorar. Også kvinner kan synge i falsett, men røystekvaliteten skil sig ikkje like mykje frå vanleg song. 

Falsett er også vanleg i mannleg tale. Når gutar er i stemmeskifte kan røysta veksle ufrivillig mellom normalt register og falsett. 

Kjente falsettsongarar innan pop og rock er mellom andre Brian Wilson (Beach Boys), Matthew Bellamy (Muse), King Diamond (Mercyful Fate), Barry Gibb (Bee Gees), Freddie Mercury (Queen), Justin Hawkins (The Darkness), Thom Yorke (Radiohead) og Neil Young .

Kjelder

Denne artikkelen bygger på «Falsett» frå ,  den 12. juli 2012.  

songteknikkar
røysta
italienske ord og uttrykk
Santi Cazorla

Santiago Cazorla González () er ein spansk fotballspelar som i 2014 spelar for Arsenal FC. Han vann FA-cupen med Arsenal i 2014. Han har spelt for det spanske herrelandslaget sidan 2008. Spania har to gonger vorte europameistrar i fotball med Cazorla på laget, fyrste gongen under EM i fotball 2008, andre gongen under EM i fotball 2012. I 2008 spelte han i fem av Spania sine seks kampar i meisterskapen, men i 2012 var han berre med i to kampar som innbyttar.

Kjelder 

Denne artikkelen bygger på «Santi Cazorla» frå ,  den 12. juli 2012.  
 

Spanske fotballspelarar
Villarreal-spelarar
Recreativo de Huelva-spelarar
Málaga-spelarar
Arsenal-spelarar
Spelarar i Fotball-EM 2008
Spelarar i Fotball-EM 2012
Spelarar i Fotball-VM 2014
Borrefunnet

Borrefunnet er eit funn frå 1852 av restane av ei norsk skipsgrav frå vikingtida. 

Funnet vart gjort då ein grov ut ein av Borrehaugane i Vestfold fylke, som er eitt av dei største gravfelta i Noreg. I haugen låg eit skip på 17-20 meter, men av di haugen for det meste var av sand hadde det meste av tre og jernsaker i skipet og i grava vorte øydelagt. Bak i båten vart det gjort funn av mellom anna metallstykke til køyre- og rideutstur, og bein av ein hund og tre hestar. Etter dei funne restane har ein kunne datert funnet tilbake til tidleg på 900-talet.

Sjå òg
 Borrehaugane, også kalla Borreparken og Nasjonalparken
 Borrestilen, underkategori av den norrøne dyreornamentikken

Kjelder

Denne artikkelen bygger på «Borrefunnet» frå ,  den 12. juli 2012.  
 

Arkeologi i Noreg
Turistmål i Vestfold og Telemark
Skip frå norrøn tid
Luis Aragonés

José Luis Aragonés Suárez () var ein spansk fotballspelar og fotballtrenar, også for det spanske herrelandslaget.

Aragonés var aktiv som fotballspelar i 1950-, 60- og 70-åra, lengst i Atletico Madrid. Her spelte han til saman 372 kampar og skåra 172 mål, og han avslutta også karrieren som profesjonell fotballspelar i Atletico Madrid i 1974. Same året tok han over som fotballtrenar for klubben og trente han seinare i fleire periodar, heilt fram til 2003. I mellomtida trente han også ei rekkje andre spanske lag.

I 2004 starta Aragonés som spansk landslagstrenar, ei stilling han hadde i fire år. Han avslutta karrieren med å gjera landslaget til europameistrar under EM i fotball 2008. Etter dette tok han over som trenar for tyrkiske Fenerbahçe frå 2008-2009 før han la opp som trenar.

Kjelde 

Denne artikkelen bygger på «Luis Aragonés» frå ,  den 12. juli 2012.  
  

Spanske fotballtrenarar
Spanske fotballspelarar
Atlético Madrid-spelarar
Real Madrid-spelarar
Getafe-spelarar
Døde av leukemi
Oseberghaugen

Oseberghaugen er ein gravhaug frå vikingtida, truleg frå år 834, i Slagendalen i Tønsberg kommune i Vestfold og Telemark. Haugen romma det vidkjende Osebergskipet. Han vart arkeologisk graven ut i 1904. Haugen skal opphavleg ha målt kring 40 meter i tverrmål og ha vore over 4 meter høg.

Utgravingar
I Oseberghaugen var det jordfesta ei kvinne av høg status saman med ei anna kvinne, slik det går fram av at det låg knokkelrestar etter ei yngre (25–40 år gamal) og ei eldre (om lag 70 år gamal) kvinne i eit kammer av tre som var laga til i det rikt dekorerte vikingskipet. I skipet låg elles det rikaste gravgodset som er funne i noka enkeltgrav i Norden, mellom anna ei praktvogn og fem såkalla dyrehovudstolpar, restar av biletvevnader, kister, tekstilreiskapar, kjøkenreiskapar og ei rekkje andre ting til bruk på ein storgard og til bruk i førkristen religiøs kult. I grava var det òg restar av 15 hestar. Mykje av gjenstandane var øydelagde allereie under gravleggingsseremoniane ved at skipet då hadde vorte dynga ned av stein før gravhaugen av jordmasser vart reist over det, og dessutan av at det hadde vore gjort innbrot i haugen i gamal tid. Skipet og dei andre funna er stilte ut i Vikingskipshuset i Oslo.

Handsaming av haugen
Etter utgravingane vart haugen liggjande open fram til 1948. Haugen vart då rekonstruert av arkeolog Anton Wilhelm Brøgger. Leivningane av dei to kvinnene vart då lagt tilbake i haugen i ein sarkofag av aluminium. I september 2007 vart haugen opna att og sarkofagen teken ut, av di ein frykta for at beinmaterialet i sarkofagen kunne verte øydelagt slik at det ville verte vanskelegare å undersøke DNA-et i framtida.

Oseberghaugen er saman med mellom anna Gokstadhaugen og Borrehaugane lagt fram til å verte tekne opp på verdsarvlista til UNESCO.

Kjelder 
Denne artikkelen bygger mellom anna på «Oseberghaugen» frå ,  den 12. juli 2012. 
 oppgav desse kjeldene:

Bakgrunnsstoff 
 Gravhaugen og Osebergfunnet beskrevet i Sem og Slagen bygdebok frå 1959
 

Arkeologi i Noreg
Kulturminne i Tønsberg
Historie i Tønsberg
Vikingtida
Turistmål i Vestfold og Telemark
Istrehågan

Istrehågan er eit gravfelt frå jernalderen, truleg 500 fvt.–1000. Steinsettjingane stammar frå tida mellom 400–600. Kulturminnet er automatisk freda etter Kulturminneloven. 

Istrehågan ligg akkurat på grensa mellom Larvik kommune og Sandefjord kommune, ved Jåberg i Tjølling. Kulturminnet består av fem steinsetjingar og to skipssetjingar, den største er 25 meter lang og har 18 reiste steinar. I gravene er det funne restar etter menneske, bjørneklør, keramikk, ei nål og andre gravgåver.

Fyrsteleddet av namnet Istrehågan kjem ifylgje Norsk etternamnleksikon (s. 210) av Istra, «eit elvenamn av uviss tyding». Arkeologen Elizabeth Skjelsvik undersøkte Istrehågan i åra 1959–1962, og anlegget vart dermed rekonstruert slik ein trudde det hadde sett ut. Andre funn i nærområdet tyder på busettjing eller leirslaging både i steinalderen og i bronsealderen.

Bakgrunnsstoff 
 Istrehågan — turer.no

Kulturminne i Larvik
Arkeologi i Noreg
Turistmål i Vestfold og Telemark
Fernando Navarro

Fernando Navarro i Corbacho () er ein spansk fotballspelar som har spelt for Sevilla FC  og det spanske herrelandslaget sidan 2008. Han var også med på landslaget då dei vart europameistrar under EM i fotball 2008. Navarro som kjem frå Catalonia, speler også for det katalanske herrelandslaget i fotball.

Kjelder 

Denne artikkelen bygger på «Fernando Navarro» frå ,  den 12. juli 2012.  
 

Folk frå Barcelona
Spanske fotballspelarar
Barcelona-spelarar
Sevilla-spelarar
Mallorca-spelarar
Albacete-spelarar
Andrés Palop

Andrés Palop Cervera () er ei spansk fotballmålvakt som spelte for Sevilla FC frå 2005. Han har også spelt på det spanske herrelandslaget, og var med då laget vart europameistrar under EM i fotball 2008.

Kjelder 

Denne artikkelen bygger på «Andrés Palop» frå ,  den 12. juli 2012.  
 

Sevilla-spelarar
Villarreal-spelarar
Valencia-spelarar
Sergio García de la Fuente

Sergio García de la Fuente () er ein spansk fotballspelar som hat spela for RCD Espanyol. Han speler også for det spanske herrelandslaget, og var med då laget vart europameistrar under EM i fotball 2008.

Kjelde 

Denne artikkelen bygger på «Sergio García de la Fuente» frå ,  den 12. juli 2012.  
 

Barcelona-spelarar
Spanske fotballspelarar
Levante-spelarar
Real Zaragoza-spelarar
Real Betis-spelarar
Espanyol-spelarar
Galapagospingvin

Galapagospingvin (Spheniscus mendiculus) er ein pingvin endemisk til Galápagosøyane. Det er den einaste pingvinen som òg lever naturleg nord for ekvator, dei kan overleve i så varmt klima på grunn av nedkjøling frå Perustraumen og kjølig vatn frå store djupn bringa opp av Cromwellstraumen. Dei nærskylde andre artane i slekta Spheniscus  lever langs kysten av fastlandet av Sør-Amerika og sørlege Afrika.

Galapagospingvinen er den tredje minste arten av pingvinar. Den gjennomsnittlege galapagospingvinen er 49 centimeter lang og veg 2,5 kilo. Dei har eit svart hovud med eit kvitt band som går bak frå auget, rundt dei svarte øyredekkarar og fram og ned til halsen. Dei har gråsvart overside og kvit underside. Ungfuglar har eit heilt mørkt hovud. Hofuglar er mindre enn hannane, men er elles ganske lik.

Galapagospingvinen lever primært på Fernandina Island og vestkysten av Isabela-øya, men små bestandar er spreidd på andre øyar i Galapagosøygruppa. Nordspissen av Isabela kryssar ekvator, noko som tyder at galapagospingvinar tidvis vitjar den nordlege halvkula, som einaste pingvinart.

Kjelder 

 Denne artikkelen byggjer på «Galapagos Penguin» frå , den 12. juli 2012

Referansar

Bakgrunnsstoff 
 Videoar, bilete og lydopptak av galapagospingvinar hos Internet Bird Collection

Pingvinar
Fuglar endemiske til Galápagosøyane
Albert Marquet

Albert Marquet () var ein fransk målar assosiert med fauvismerørsla. Har oppheldt seg på Hesnes i Grimstad i 1925 og måla fleire bilete frå det området.

Bakgrunnsstoff 
 Måleri av Albert Marquet (public domain i Canada)

Folk frå Bordeaux
Franske målarar
Moderne målarar
Fauvisme
Daniel Güiza

Daniel Gonzáles Güiza () er ein spansk fotballspelar som har spela for Getafe CF. Frå 2007 til 2010 spelte han for det spanske herrelandslaget, og var med då laget vart europameistrar under EM i fotball 2008.

Kjelder 

Denne artikkelen bygger på «Daniel Güiza» frå ,  den 12. juli 2012.  
 

Spanske fotballspelarar
Getafe-spelarar
Xerez-spelarar
Mallorca-spelarar
Recreativo de Huelva-spelarar
Barcelona-spelarar
Fenerbahçe-spelarar
Juan Gutiérrez Moreno

Juan Gutiérrez Moreno () er ein spansk fotballspelar som sist spelte for Real Valladolid. Frå 2002 til 2008 spelte han for det spanske herrelandslaget, og var med på troppen både i EM i fotball 2004 og då laget vart europameistrar under EM i fotball 2008.

Kjelder 

Denne artikkelen bygger på «Juan Gutiérrez Moreno» frå ,  den 12. juli 2012.  
 

Spanske fotballspelarar
Real Betis-spelarar
Cádiz-spelarar
Recreativo de Huelva-spelarar
Atlético Madrid-spelarar
Real Valladolid-spelarar
Vesle Skaugum

Vesle Skaugum var ein norsk rekreasjonsleir for personell knytt til RNAF (Royal Norwegian Air Force) i Canada under andre verdskrig. Leiren låg i Finlayson township nordaust for Huntsville, Ontario.
Frå 1942 var leiren òg nytta som rekruttskole. Initiativet til etableringa var dåverande major Ole Reistad.

Staden vart kjøpt inn ved hjelp av innsamla pengar seint på våren 1941, sett i stand og nye bygg vart ført opp. 

Vesle Skaugum låg på ei landstripe eller eid, mellom to innsjøar, dåverande Dotty lake og Oxbow lake (tidlegare Fatty lake), om lag 25 norske mil nord for Toronto.  Då leiren i Toronto vart lagt ned, vart radio/telegrafiskolen der flytta hit.  

Då krigen var over, vart Vesle Skaugum i 1945 seld til Kiwanis Club i Toronto, som nytta plassen til leirstad for barn og ungdom i fleire år. I 1979 vart plassen seld og er i dag staden for Olympia sports Camp.

Pengane som kom inn ved salet vart seinare nytta til å skaffe eit nytt Vesle Skaugum på Golsfjellet.

Bakgrunnsstoff 
 Foto Vesle Skaugum på ourontario.ca
 Bilde frå Vesle Skaugum i dag
 Olympia sports Camp 
 Vesle Skaugum på Golsfjellet

Litteratur
 Per Conradi Hansen, Little Norway - A message of Liberty to the Hills of Home, ISBN 978-82-997663-0-2

Kjelder 
Denne artikkelen bygger på «Little Norway» frå ,  den 14. juni 2013.  
 

Andre verdskrigen
Luftforsvaret
Arid Uka

Arid Uka () er ein kosovoalbanar som drap to personar og skada to andre på Frankfurt am Main lufthamn 2. mars 2011. Hendinga er rekna som det første snikmordet i Tyskland med islamistisk bakgrunn.

Mordattentatet
Åstaden var eit offentleg område i Terminal 2 på busshaldeplass-sona på flyplassen. Denne vart jamnle nytta av den amerikanske hæren for militære bussar. Bussen var meint som transport for ei rekkje amerikanske soldatar som nyleg hadde landa på flyplassen. Soldatane hadde tidlegare vore stasjonert ved Lakenheath Airbase i Storbritannia, og skulle ha vore vidaresende til Ramstein Air Base i Rheinland-Pfalz. Då hendinga fann stad hadde dei fyrste soldatane gått ombord i bussen, medan andre framleis stod utanfor. Då ein soldat frå US Air Force skulle gå ombord vart han skoten i bakhovudet av Uka. Like etterpå vart bussjåføren òg skoten og drepen. Offera var den 25 år gamle Nicholas J. Alden og 21 år gamle Zachary Cuddeback. Uka gjekk så inn på bussen og sikta på soldatar som ikkje hadde moglegheit til å flykte. Han skaut to personar som vart alvorleg skadde, men overlevde. Ein femte person, som prøvde å gøyme seg mellom to seteradar, fekk han ikkje moglegheit til å skote. Uka forlét bussen og prøvde å flykte gjennom terminalen for å gøyme seg i menneksemengda. To personar, det femte målet i bussen, sersjant Trevor Brewer og ein tryggleikstilsett av amerikansk opphav, Lamar Connor, følgde etter. Inne i terminalen vart Uka arrestert av tysk politi. Brewer og Connor vart seinare heidra med Forbundsrepublikken Tysklands fortenstorden. 10. februar 2012 vart han dømd til fengsel på livstid.

Sjå òg
 Mordattentatet på Frankfurt am Main lufthamn

Merknadar

Kjelder
Denne artikkelen bygger på «Arid Uka» frå ,  den 12. juli 2012.

Fotnotar

Folk frå Mitrovica
Drapsdømte tyskarar
Rubén de la Red

Rubén de la Red Gutiérrez () er ein spansk tidlegare fotballspelar. Bortsett frå eit opphald i Getafe CF spelte han heile junior- og seniorkarrieren sin som midtbanespelar i Real Madrid.

Karriere 
Rubén de la Red spelte på spansk U19- og U21-landslag før han vart teken med på det offisielle herrelandslaget i 2008. Landslagskarrieren hans var kort, men han rakk å verta med i troppen som vart europameistrar under EM i fotball 2008. Under EM den 18. juni 2008 skåra han det einaste landslagsmålet i karrieren sin, i ein kamp mot Hellas som enda 2-1 til Spania.

Den 30. oktober 2008 kollapsa Rubén de la Red medan han spelte i ein cupkamp mot Real Unión. Han hamna på sjukehus, og det viste seg etter kvart at han leid av ein alvorleg hjartefeil. Han vona lenge at han kunne koma tilbake til proffotballen i Real Madrid, men i 2010 trekte han seg endeleg tilbake og har ikkje spelt profesjonell fotball sidan.

Kjelde 

Denne artikkelen bygger på «Rubén de la Red» frå ,  den 12. juli 2012.  
 

Spanske fotballspelarar
Real Madrid-spelarar
Getafe-spelarar
Dongfeng Motor

Dongfeng Motor er eit kinesisk føretak som produserer lastebilar, varebilar og småbilar. Føretaket, som vart stifta i 1969, er ein av dei største bilprodusentane i Kina. Dongfeng samarbeider mad mange utanlandske produsentar: Honda, Kia, Nissan og fleire. Dei samarbeider med Cummins om produksjon av dieselmotorar. 

Lastebilprodusentar
Kinesiske føretak
Stalheimskleivi

Stalheimskleivi er ei 1,5 km lang, svingete og bratt kleiv ved Stalheimsfossen i Voss herad i Vestland. Vegen er bygd etter den franske chaussé-metoden, så stigninga er ikkje meir enn 1:20. Vegstrekningen har 14 krappe svingar oppover mot Stalheimsberget, der Stalheim Hotell står. Vegen vart bygd i åra 1842 – 1849 og opp til 1000 mann var i arbeid. I 1937 vart vegen utvida, slik at det vart framkomeleg for bilar. I 1980 vart vegen, som er ein del av E 16 lagt i tunnel.

Bakgrunnsstoff 

Vegar i Voss
Freda bygg i Vestland
Kulturminne i Voss
Flyulukka på København lufthamn, Kastrup

Flyulukka på København lufthamn, Kastrup var ein flyulukke som fann stad 26. januar 1947 på København lufthamn, Kastrup då ein Douglas DC-3C (C-47) frå KLM Royal Dutch Airlines styrta like etter start etter ein mellomlanding på veg frå Amsterdam til Stockholm. Alle 22 ombord omkom, mellom dei den svenske arveprinsen Gustaf Adolf av Sverige, far til den noverande kongen av Sverige, Carl XVI Gustaf av Sverige.

Kjelder
Denne artikkelen bygger på «Flygolyckan på Kastrup 1947» frå ,  den 12. juli 2012.  
 

Flyulukker i Danmark
1947 i Danmark
Svenske kongelege
Dansk historie
Flyulukker i 1947
København
Forhold mellom Danmark og Sverige
Mario Balotelli

Mario Barwuah Balotelli () er ein italiensk fotballspelar som i 2014 spelte for AC Milan i Italia. Foreldra hans kom til Italia som innvandrarar frå Ghana, men sjølv er han fødd og oppvaksen i Italia.

Karriere 

Balotelli vart fødd som Mario Barwuah, men voks opp hjå fosterfamilien Balotelli og tok difor deira etternamn i tillegg. Familien Balotelli har aldri adoptert han, og difor vart han offisielt sett på som ein ghanesisk innvandrar fram til han fylte 18 år.

Mario Balotelli spelte for italienske klubbar fram til 2010, då han tok vart kjøpt av Manchester City. Han vart seriemeister i Italia med Inter i i 2008, 2009 og 2010 og vann den europeiske Meisterligaen i 2010. Med Balotelli på laget vann Manchester City Premier League i 2012, for fyrste gong på 44 år. 
Som fotballspelar har han fleire gonger vist mangel på disiplin under trenarane sine. Samtidig har han som farga spelar vorte utsett for mykje rasisme på fotballbana.

Som ghanesisk innvandrar fekk han ikkje lov til å spela på italienske ungdomslandslag for spelarar under 18. I 2008 kom han med på U21-landslaget, og i 2010 vart han inkludert i herrelandslaget for vaksne. Han gjorde ein svært god figur under EM i fotball 2012, der han vart ein av toppskårarane med tre mål. To av desse måla kom i semifinalen mot Tyskland den 28. juni, begge i fyrste omgang. Tyskland greidde aldri å koma inn att i kampen, men fekk eit mål på eit straffespark til slutt i andre omgang. Italia vann kampen 2-1.

Kjelder 

<div class="references-small">
Denne artikkelen bygger på «Mario Balotelli» frå ,  den 13. juli 2012.  
 

Manchester City-spelarar
Italienske fotballspelarar
Inter-spelarar
Milan-spelarar
Spelarar i Fotball-EM 2012
Spelarar i Fotball-VM 2014
Thiago Motta

Thiago Motta () er ein brasiliansk-italiensk fotballspelar som i 2014 speler for den franske klubben Paris Saint-Germain FC. Motta kom til Europa frå Brasil i 1999 og tok til å spela for B-laget til FC Barcelona. Seinare har han spelt for både spanske, italienske og franske lag. Han vart seriemeister i Spania med Barcelona i 2005 og 2006, i Italia med Inter i 2010 og i Frankrike med PSG i 2013 og 2014. I 2006 var han med på å vinna den europeiske Meisterligaen med Barcelona, og i 2010 vann han den same turneringa med Inter. Han vann òg VM for klubblag med Inter i 2010.

Thiago Motta er av italiensk familie og som italiensk statsborgar kunne han difor bli med på det italienske herrelandslaget i 2009. Han var med på den italienske troppen i EM i fotball 2012. Under finalen mot Spania den 1. juli låg Italia under 0-2 etter fyrste omgang. Trenar Prandelli hadde allereie gjort to byte og ville no gjera sitt tredje ved å setja inn Motta som innbytar for Riccardo Montolivo. Men etter få minutt på banen skadde Motta beinet og kunne ikkje spela meir. Motta vart teken av banen og Italia måtte spela resten av finalen med 10 mann. Resultatet vart til slutt 0-4.

Kjelder 

Denne artikkelen bygger på «Thiago Motta» frå ,  den 13. juli 2012.  
 

Brasilianske fotballspelarar
Italienske fotballspelarar
Barcelona-spelarar
Atlético Madrid-spelarar
Genoa-spelarar
Inter-spelarar
Paris Saint-Germain-spelarar
Spelarar i Fotball-EM 2012
Spelarar i Fotball-VM 2014
Spelarar i Fotball-EM 2016
Alessandro Diamanti

Alessandro Diamanti ()  er ein italiensk fotballspelar.

Diamanti var med i den italienske troppen til EM i fotball 2012. I kvartfinalen mot England den 24. juni kom Diamanti inn som innbytar for Antonio Cassano i andre omgang. Då kampen gjekk over i ekstraomgangar og straffesparktevling, vart det Diamanti som skåra det avgjerande straffemålet som gjorde at Italia vann kampen 4-2.

Kjelder 

Denne artikkelen bygger på «Alessandro Diamanti» frå ,  den 13. juli 2012.  
 

Italienske fotballspelarar
West Ham-spelarar
Empoli-spelarar
Bologna-spelarar
Fiorentina-spelarar
AlbinoLeffe-spelarar
Livorno-spelarar
Brescia-spelarar
Spelarar i Fotball-EM 2012
Mario Mandžukić

Mario Mandžukić () er ein kroatisk fotballspelar som speler for Bayern München sidan 2012. Mandžukić speler også for det kroatiske landslaget og var ein av toppskårarane i EM i fotball 2012 med 3 mål. Han vart Bayern München sin toppskårar i serien i 2012/13- og 2013/14-sesongen.

Kjelder 

Denne artikkelen bygger på «Mario Mandžukić» frå ,  den 13. juli 2012.  
 

Kroatiske fotballspelarar
Bayern München-spelarar
Wolfsburg-spelarar
Spelarar i Fotball-EM 2012
Spelarar i Fotball-VM 2014
Spelarar i Fotball-EM 2016
Spelarar i Fotball-VM 2018
Folk frå Slavonski Brod
Philadelphus coronarius

Duftskjærsmin eller luktskjærsmin (Philadelphus coronarius) er ein lauvfellandebusk i skjærsminslekta i hortensiafamilien. Planten er naturleg å finne i Sør-Europa. Han går òg under namnet uekte sjasmin.

Philadelphus coronarius må ikkje forvekslast med Philadelphus lewisii som er meir hardfør og luktar mindre. Denne går ofte under namnet «nordlandsskjærsmin».

Duftskjærsmin er ein stor opprett busk med stive greiner. Borken]er først strågul og glatt. Seinare blir han lysebrun og litt fura. Gamle greiner får bork som skallar av i strimlar. Knoppane er motsette, men elles så små at dei sit skjult i bladarret til slutten av våren. Blada er eggforma med få, grove tenner langs randa. Over- og undersida er omtrent einsarta friskt grøne. Blomstrane kjem i juni-juli, og dei sit i korte klasar frå bladhjørna. Dei er kvite med gule støvberarar. Dufta er søt og kraftig. Fruktene er krukkeforma, tørre kapslar. Berre i einskilde år blir det danna modne frø i hagar så langt nord som Danmark og Noreg.

Rotnettet er kraftig, og hovudrøtene er fordelt både langt ned og vidt ut. Dei fine siderøtene ligg like under jordoverflata. Greinene har kvit marg.
Busken kan bli 4 x 3 m (30 x 30 cm/år).

Kultivarar
Philadelphus coronarius er ein populær prydplante for hagar i tempererte regionar. Han er verdsett for sine kvite, søte, luktaktande blomstrar tidleg om sommaren som opptrer i store mengder. Det finst ei rekkje namngjevne kultivarar.  Dei følgande kultivarane har fått Royal Horticultural Society sin Award of Garden Merit:-
 P. coronarius «Aureus»
 P. coronarius «Variegatus»

Hydridar
 Philadelphus × lemoinei (P. coronarius x P. microphyllus)
 Philadelphus x virginalis - Jomfruskjærsmin/Møyskjærsmin (Philadelphus coronarius x P. microphyllus x P. pubescens)

Kjelder

Bakgrunnsstoff 

Hortensiafamilien
Hageplanter
Buskar
Sikhanyiso av Eswatini

Sikhanyiso () er prinsesse av Eswatini og den eldste dottera til kong Mswati III av Eswatini og éi av dei mange konene hans, LaMbikiza av Eswatini. 

Prinsessa har fått utdanning ved privatskulen St Edmund's College i Ware i Storbritannia. Ho fortsette å studere drama ved Biola University i California i USA.

Kjelder
Denne artikkelen bygger på «Sikhanyiso Dlamini» frå ,  den 13. juli 2012.  
 

Eswatiniske kongelege
Bunch

Bunch (engelsk for bunt eller knippe)  er ei måleining for for lin- eller jutegarn. Det svarar til 3 buntar som til saman inneheld 180 000 yard lingarn.

Kjelder
«bunch». I Store norske leksikon. 

Måleiningar
Garn
Bushel

Bushel er eit målekar for tørre varer og svarar til ein norsk fjerding (en fjerdedels korntønne). Det er ei britisk og amerikansk måleining for volum med symbol bu, som frå gammalt av var lik 8 gallons. I Storbritannia i dag vert ein imperial bushel rekna for å vere lik 36,37 liter. I USA, Canada og Britisk Vestindia nyttar ein Winchester bushel som er lik 35,24 liter. 

Ved notering av kornpriser i Nord-Amerika reknar ein for kveite 1 bu = 60 pounds (lb) = 27,2 kg, for rug og mais = 56 lb, for bygg = 48 lb og for havre = 32 lb. 

Namnet kjem frå gammalfransk boisseau. Ein fransk boisseau er lik 13 liter og ein belgisk er lik 15 liter.

Kjelder

Måleiningar for volum
Britisk standard
Engelske ord og uttrykk